Volový potok (prítok Udavy)

Volový potok je potok v Hornom Zemplíne, na území okresu Humenné. Je to pravostranný prítok Udavy, meria 5 km a je tokom VII. rádu.

Pramení v Ondavskej vrchovine na juhozápadnom svahu Hučky (389,3 m n. m.) v nadmorskej výške cca 315 m n. m. Na hornom toku tečie juhojuhovýchodným smerom, zľava priberá najprv prítok z južného svahu Hučky, potom prítok z oblasti Studníkov. Následne pokračuje v podstate severojužným smerom, pričom vytvára oblúk ohnutý na západ a priberá pravostranný prítok prameniaci východne od kóty 294,2 m. Napokon ešte priberá ľavostranný prítok z južného svahu Slížov (299,5 m n. m.), vteká na rovinaté územie riečnej nivy Udavy a vytvára malý oblúk smerujúci na východ. Východne od obce Udavské sa v nadmorskej výške približne 168 m n. m. vlieva do Udavy.

 Referencie 

Kategória:Potoky na Slovensku
Kategória:Povodie Udavy
Kategória:Vodné toky v okrese Humenné